Diari Oficial de la Generalitat Valenciana


Sumari del DOGV 6739, del 22-03-2012 (2012/2336)

Notificació de la sentència dictada en el judici ordinari número 1266/2010.
---------------------------------------------------------------------------

### Dades del document

Número de DOGV
:   6739

Data del DOGV
:   22-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2336


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el judici ordinari número 1266/2010. [2012/2336]  
Procediment ordinari 001266/2010  
De: Banco Santander, SA.  
Procurador: Emilio Rico Pérez.  
Contra: Fomento de Yesos Laminados, SL.  
Procurador/a: -  
Cèdula de notificació  
En el procediment a què es fa referència s'ha dictat la sentència que té l'encapçalament i la part dispositiva que, literalment, són com segueix:  
«Sentència número 158/2011  
Elda, 11 d'octubre de 2011  
M.ª Isabel Cid Hernández, jutgessa del Jutjat de Primera Instància i Instrucció número 3 d'Elda i partit, en substitució del jutge titular en aquestes actuacions de judici ordinari seguides en aquest Jutjat amb el número 1266/2010 a instàncies de Banco Santander, SA, establiment financer de crèdit, representat pel procurador Emilio Rico Pérez, i defensat pel lletrat senyor Jiménez Gómez en substitució del senyor Roca Palomares i per la part demandada, Fomento de Yesos Laminados, SL, no va comparéixer, tampoc la seua representació processal, i va ser declarat en situació processal de rebel·lia; atés que aquestes actuacions han tractat sobre la reclamació d'una quantitat, dicte aquesta sentència fonamentada en els següents,  
Dispositiva  
Estime de forma íntegra la demanda interposada pel procurador Emilio Rico Pérez en nom i representació de l'entitat bancària Banco Santander, SA (actualment Bansalease, SA), contra Fomento de Yesos Laminados, SL, i per tant:  
1. Declare dissolt el contracte d'arrendament financer número 720874D, subscrit amb data 3 de maig de 2007 entre l'entitat bancària Banco Santander, Central Hispano, SA, actualment Bansalease, SA, i Fomento de Yesos Laminados, SL, per incompliment contractual.  
  
2. Condemne Fomento de Yesos Laminados, SL, a sotmetre's a la declaració anterior, i, conseqüentment, condemne Fomento de Yesos Laminados, SL, a que torne a l'entitat bancària Banco Santander, SA, el bé objecte del contracte d'arrendament financer, Renault Master Combi 92996 Madio Sobrelev. 2, furgoneta; l'entitat Fomento de Yesos Laminados, SL, es farà càrrec de les despeses que es produïsquen a conseqüència del trasllat i lliurament del bé al llos que l'entitat bancària Banco Santander, SA, designe, i tot això amb l'advertència de que si no ho fa voluntàriament, serà a càrrec seu.  
  
Subsidiàriament, cas que el bé objecte del contracte d'arrendament financer no es poguera lliurar en condicions aptes per a concloure el fi que hi és propi, condemne Fomento de Yesos Laminados, SL, a pagar, a l'entitat bancària Banco Santander, SA, en concepte d'indemnització, deteriorament o depreciació del bé objecte del contracte d'arrendament financer, la quantitat pactada en la pòlissa, que consisteix en el resultat de prorratejar, per dies, l'import d'una de les quotes, incrementada en un 25%.  
3. Condemne Fomento de Yesos Laminados, SL, a pagar, a l'entitat bancària Banco Santander, SA (actualment Bansalease, SA), la quantitat de 10.028,27 euros, (corresponents a les quotes vençudes i impagades del període comprés entre el mes de desembre del 2009 i el mes de juliol de 2010, i a la indemnització per danys i perjudicis), més els interessos de demora pactats, des de la data del venciment de l'obligació (desembre del 2009), fins a fer-ne el pagament complet.  
  
Tot això, fent condemna expressa a costes a la part demandada.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (art. 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (art. 457.2 LEC).  
Igualment, faig saber a les parts que, per a la interposició del recurs d'apel·lació indicat més amunt, a més a més cal consignar en el compte d'aquest Jutjat el dipòsit previst en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
Aquesta és la meua sentència, que pronuncie, mane i firme, M.ª Isabel Cid Hernández, jutgessa del Jutjat de Primera Instància i Instrucció número 3 d'Elda i partit.  
Publicació. La sentència anterior va ser donada, llegida i publicada per la jutgessa M.ª Isabel Cid Hernández, que subscriu mentre celebrava audiència pública en el dia de la data. En done fe.  
I com a conseqüència del parador ignorat d'Imagen Valenciana, SL, estenc aquesta cèdula perquè valga de notificació.  
  
  
Elda, 15 de febrer de 2012.- La secretària: Margarita Requena Pleguezuelos.